stanford-oval/wikipedia huggingface dataset:
גאבור פלדש
תפקידו במרד

לאחר פרוץ המרד בבודפשט, החלו בגיור תנועות דומות. הפגנה התקיימה בעיר ב-25 באוקטובר, בה השתתף פלדש יחד עם שאר חברי התיאטרון. הוא גם נשא נאום שבו הביע את אמונתו באימרה נאג' ובמדיניותו ודרש נסיגה מיידית של הכוחות הסובייטים למען ריבונות המדינה. מול הכלא המחוזי ירו לעבר ההמון המפגין ולאחר מכן הוא ניסה בכל מחיר למנוע שפיכות דמים.
למחרת השתתף בהקמת המועצה הלאומית של גיור, שבה הפך לנשיא המועצה האינטלקטואלית. אחר הצהריים, הפוליטיקאי אטילה סיגטי הורה לו למנוע שפיכות דמים דומה במושונמגיארובאר. בזמן שניהל משא ומתן עם החיילים בקסרקטין, זרם הקהל פנימה דרך השער. הוא ניסה לשווא להשיג תגבורת מכמה מקומות. הוא עצר את הקומיסר הפוליטי, סגנו של מפקד הקסרקטין, אותו מסר למועצה הארצית בבית העירייה ולקח שני קציני צבא נוספים לבקשתם בחזרה לגיור במכוניתו. ב-27 הוא הופקד על השליטה הפוליטית בשידורי הרדיו גיור.
ב-28 באוקטובר אטילה סיגטי דרש את התפטרותו מתפקידו כתוצאה מהפגנת הקיצוניים שבעקבותיה פרש פלדש זמנית וחזר לחיים הפוליטיים רק לאחר מתקפת הכוחות הסובייטים ב-4 בנובמבר. פלדש יצר קשר עם עורכי העיתון "מולדתנו" וכתב מאמרים. הוא ניסה לשמור על רעיון המרד באמצעות אירועי תיאטרון (הצגתו האחרונה הייתה ב-16 באפריל 1957. הוא ביים את המחזה "בעלת הפונדק על הגבול" של גי דה מופאסאן) בגלל כל זה, בשנת 1957 הוא נעצר ב-3 במאי ונידון למוות. אף על פי שכמה שחקנים מפורסמים של הונגריה התערבו לשווא, פסק הדין ניתן בשנת 1958 ופלדש הוצא להורג ב-15 בינואר. ב-1990, כמו שאר המורשעים מ-56', הוא זוכה, שמו טוהר ושוקם.
מיצירות התיאטרון שלו

מספר מופעי הבכורה הרשומים במאגר התיאטרון: כבמאי - 25; כשחקן- 10.
מיצירות התיאטרון שלו > כשחקָן

אווה מאנדי: זריעה (מארסי)
קלמן שאנדור: יום הכעס (פרנץ שוש)
רחמנוב: דמדומים סוערים (קופריאנוב)
פרנץ הרצג: ביזנטיון (דוכס)
מיצירות התיאטרון שלו > כבמאי

Sofronov: Moszkvai jellem
מור –Hevesi Sándor: A kőszívű ember fiai
George Bernard Shaw: Szerelmi házasság
Katona József: Bánk bán
Fast: Harminc ezüstpénz
Urbán Ernő: Tűzkeresztség
Illyés Gyula: Fáklyaláng
George Bernard Shaw: Pygmalion
Bródy Sándor: Tanítónő
Strozzi: Játék és valóság
Isajev-Galics: Nem magánügy
Herczeg Ferenc: Bizánc
Karel Čapek: Édesanyám
Eduardo de Filippo: Vannak még kísértetek
Bartha Lajos: Szerelem
הנצחתו

באוקטובר 2004, דיוקנו מאריחי קרמיקה הוצב בגיור.
פרסים

פרס מארי יאסאי (1956)
לקריאה נוספת

אבא עוזב עכשיו. מאמר מ-mno.hu על גאבור פלדש
Magyar színházművészeti lexikon. (לקסיקון ביוגרפי הונגרי)
הביוגרפיה של גאבור פלדש בלקסיקון הביוגרפיה ההונגרי
מאגר התיאטרון. המוזיאון והמכון לתולדות התיאטרון הלאומי
לאיוש סרקה: ענף זית שבור, 2006, מסת"ב 9789630612012
בהסתכלות זה על זה ובמבט זה מול זה
הביוגרפיה שלו באתר של מכון-56
הערות שוליים

↑  "A szabadság hőse: egy keszthelyi gimiből a mártíromságig". Bennem élő eredet (בהונגרית). 2021-03-14. נבדק ב-2021-10-27.
↑  "Arcok 56-ból - Földes Gábor". Infostart.hu (בהונגרית). נבדק ב-2021-10-27.
↑  ""Frizurák és bajuszok mesternője" - 90 éves Földes Gáborné Irmi, aki 58 éve dolgozik a Vígben". Színház.online (בהונגרית). 2021-04-15. נבדק ב-2021-10-27.
↑  Földes Gábor tragédiája - A főrendező, akinek Kádár írta a finálét, hetek.hu
↑  2012. január 22-i lekérdezés
↑  Első regisztrált szerepe a Színházi Adattárban. Színhely: Belvárosi Színház, a bemutató időpontja: 1948. december 1. Partnerei voltak főiskolás társai, Szirtes Ádám és Molnár Tibor is.
↑  Szerepkettőzés Tándor Lajossal.
↑  Utolsó, regisztrált színpadi szerepe. A bemutató helyszíne: Győri Kisfaludy Színház], időpontja: 1956. szeptember 15.
לוח לזכרו של גאבור פלדש בבודפשט, על קיר קולנוע קורווין
גצ'ה

גצ'ה (בהונגרית: Gecse) הוא כפר במחוז וספרם שבמרכז הונגריה.
כמו יישובים רבים באירופה גם בגצ'ה מספר התושבים נמצא בירידה. כך, בשנת 1990 היה מספר התושבים 529 ובשנת 2020 רק 409 תושבים.
הכפר נהרס בחלקו בתקופת הכיבוש הטורקי ולאחר מכן שרפה גדולה כילתה חלק גדול מהבתים והשפיעה על המשך ההתיישבות במקום.
יהודי גצ'ה

בגצ'ה חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 4 |  |
| 1880 | 8 | 894 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת פאפה |
| --- | --- | --- |
| יישובים | פאפה • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • פרקשגייפי • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמשסאלוק • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר |  |
גיטרנאים

| גיטרנאים |
| --- | --- |
 גיטרן ענק
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: גיטרנאים
שם מדעי
 Rhiniformes

גיטרנאים (שם מדעי: Rhiniformes) היא סדרה בעל-סדרה בטאים, ממחלקת דגי סחוס. הגיטרנים אוהבים מים רדודים וחמים. לעיתים ניתן לראותם על החוף, כשחלק מגופם מחוץ למים. שמם ניתן להם בשל מבנה גופם המשונה המזכיר את כלי הנגינה גיטרה.
בקדמת גופם חוטם מחודד וגוף רחב דמוי מעוין. מאחור גופם דק ומסתיים בזנב בשרני בעל סנפירים קטנים. גופו חלק ומכוסה קשקשים קטנטנים. רק על גבו הם יוצרים שורה קוצנית חדה. כלפי מעלה, מעל חלקו הקדמי של הראש, בולטות העיניים הגדולות, וכלפי מטה מתפתחים הפה הרחב ופתחי הזימים. צבעם של הגיטרנים וצורתם מותאמים לקרקעית החולית של הים, שבה הם נוברים ומוצאים את מזונם שמורכב מרכיכות, תולעים וסרטנים שונים. אורך גיטרן מצוי הנפוץ בים התיכון מגיע ליותר ממטר. במקומות שונים הוא משמש למאכל אדם. התפתחות ביצי הגיטרן אחרי ההפריה נעשית בתוך רחם הנקבה. כעבור 7-8 חודשים מסתיים ההריון, והנקבה משריצה מספר גיטרנים קטנים, המתחילים מיד בחיים עצמאים.
מיונים מחודשים מחשיבים את כל בני המשפחה לחלק מהסדרה רינופריסטיים (Rhinopristiformes).
מיון

סדרת גיטרנאים (Rhiniformes)
משפחת כנוריתיים (Rhinidae)
משפחת גיטרניים (Rhinobatidae)
משפחת גלאוקוסתגיים (Glaucostegidae) - בה סוג אחד: גלאוקוסתגוס (Glaucostegus). בעבר היו חלק ממשפחת הגיטרניים.
משפחת טריגונוריניים (Trygonorrhinidae) - בעבר היו חלק ממשפחת הגיטרניים.
בעבר בני הסוג כינורן (Rhynchobatus) היו נחשבים למשפחה נפרדת, אך כיום הם חלק מהכנוריתיים.
ייתכן שכל בני הסדרה שייכים כיום לרינופריסטיים.
גוגל דסקטופ

| --- | --- |


 מפתח:  חברת גוגל
 מחזור חיים:  14 באוקטובר 2004 – 14 בספטמבר 2011 (6 שנים) 
 גרסה אחרונה:  5.9.1005.12335 
 מערכת הפעלה:  Cross-platform
 נכתבה בשפות:  C++ 
 סוג רישיון:  תוכנה חינמית
 קטגוריה:  Desktop search
 desktop.google.com
 
גוגל דסקטופ (באנגלית: Google Desktop) הייתה תוכנת חיפוש תוכן בשולחן העבודה שיוצרה על ידי גוגל עבור מערכות ההפעלה לינוקס, Mac OS X ו-Windows. התוכנה אפשרה לחפש תוכן מגוון במחשב כגון: כתובות דואר אלקטרוני, קובצי מחשב, תמונות, מוזיקה, וידאו, דפי אינטרנט ווידג'טים, צ'אטים דפי אינטרנט להצגה, וגאדג'טים נוספים של גוגל. בחודש ספטמבר 2011 הודיעה חברת גוגל על הפסקת תמיכה והפעלה של כמה ממוצריה, ובהם גוגל דסקטופ.
מפתוח קבצים (Indexing)[דרושה הבהרה]

לאחר התקנת גוגל דסקטופ על המחשב, התוכנה סורקת את תכולת הכונן הקשיח של המשתמש ויוצרת ממנו אינדקס. מיד לאחר ההתקנה המשתמש יכול לבצע חיפוש עבור קובץ מסוים ולקבל את התוצאות, בדומה מאוד לתוצאות החיפוש של מנוע חיפוש באינטרנט.
גוגל דסקטופ יכול למפתח גם סוגים נוספים של מידע במחשב האישי, למשל דואר אלקטרוני, היסטוריית חיפוש מדפדפני אינטרנט (גוגל כרום, אינטרנט אקספלורר מוזילה ופיירפוקס), מסמכי "אופיס" בפורמט Microsoft Office ו-OpenDocument, תכתיבים של תוכנות מסרים מיידיים מנותני שירות שונים (AOL, ‏Google,‏ MSN,‏ סקייפ,‏ Tenecent QQ) כמו גם סוגים שונים של קובצי מדיה (מוזיקה, וידאו ונוספים). סוגים נוספים של קבצים ניתן למפתח בעזרת תוספים הניתנים להורדה מהאינטרנט וגם ישנה האפשרות להתנות לגוגל דסקטופ למפתח רק סוגים מסוימים של קבצים.
במפתוח הראשוני, גוגל דסקטופ סורקת עד 100,000 קבצים לכל כונן קשיח כלומר, גוגל דסקטופ לא תמפתח את כל הקבצים בפעם הראשונה עבור משתמש אשר בכונן הקשיח שלו יהיו יותר מ-100,000 קבצים. עם זאת התוכנה תמשיך להוסיף למאגר האינדקס קבצים נוספים בעזרת תכונה הנקראת Real-Time Indexing, בכל פעם שהמשתמש יפתח או יזיז אותם.
סרגל צד

אחת מהתכונות הבולטות של גוגל דסקטופ היא סרגל הצד, אשר מכיל בתוכו מספר גאדג'טים שימושיים לצד שולחן העבודה. סרגל הצד קיים בגרסאות התוכנה עבור מערכות ההפעלה חלונות ולינוקס ומגיע במצב ברירת המחדל שלו עם הגאדג'טים הבאים:
• אי מייל - מאפשר למשתמש לצפות בתיבת הדואר המסופקת על ידי גוגל.
• מחברת שרבוט - שם ניתן לרשום לעצמנו תזכורות ולשמור אותן.
• תמונות - מציג עבורנו מצגת תמונות מתיקייה מסוימת במחשב (במקור "My Pictures")
• חדשות - מציג עבורנו את הכותרות האחרונות מגוגל חדשות ואת השעה בה הן פורסמו, בהתאם לתוכן אותו אנו קוראים באינטרנט.
• מזג אוויר - מציג תחזית לפי מיקום שהמשתמש בוחר.
• גזיר אינטרנט - מציג עבורנו תוכן מעודכן מRSS וAtom.
• גוגל טוק - אם גוגל טוק מותקנת במחשב, ניתן להצמיד אותה לסרגל הבית בלחיצה כפולה על כותרת החלון.
סרגל הצד מעוגן לאחת מצלעות המסך של שולחן העבודה, ניתן להפעיל עבורו הסתרה אוטומטית בדומה לסרגל המשימות של ווינדוס. לרוב הסרגל יכסה בין 1/6-1/9 משטח המסך לפי הגדרות המשתמש ובהתאם לגודל ורזולוציית המסך שלו. חלונות אחרים ייאלצו לשנות את גודלם בהתאם. כאשר הסרגל ממוזער ניתן להגדיל חלונות אחרים לגודל מלא, וכאשר עוברים עם סמן העכבר מעל הצד בו הסרגל ממוקם, הסרגל יתרחב ויכסה זמנית חלק מהחלון המלא.
כאשר הסרגל ממוזער יופיעו התראות עבור הודעות אי מייל וחדשות עדכניות בצורה של חלון שיקפוץ מעל סרגל המשימות.
חיפוש מהיר

כאשר מחפשים בתיבת החיפוש של גוגל דסקטופ יופיע חלון "Quick Find". בחלון זה יוצגו שש (ניתן לשנות את הכמות) התשובות הרלוונטיות ביותר ממחשבו של המשתמש. התוצאות בחלון יתעדכנו אם המשתמש יחפש ערכים אחרים וינטרל את הצורך לפתוח חלון חדש.
תיבת חיפוש (Deskbar)

"דסקבר" ("תיבת שולחן" בתרגום חופשי) היא תיבת טקסט, המאפשרת לבצע חיפוש ישירות משולחן העבודה. קבצים יופיעו בחלון החיפוש המהיר, ותוצאות של חיפוש באינטרנט ייפתחו בחלון של דפדפן ברירת המחדל של המשתמש. תיבת החיפוש של היישומון יכולה להיות ממוקמת בצמוד לסרגל המשימות, או לצוף מעל שולחן העבודה בכל מקום שנבחר.
מפתוח[דרושה הבהרה] של דואר אלקטרוני

גוגל דסקטופ הייתה יכולה ליצור אינדקס ממאגרי מידע מקומיים של תוכנות כגון Microsoft Outlook, IBM, Lotus Notes, Mozilla Tunderbird. עבור דואר אלקטרוני המסופק דרך גוגל ניתן לבנות מאגרי מידע של חשבונות גוגל הנמצאים בשרתים ולא ממוקמים פיזית על המחשב.
גאדג'טים ותוספים

גאדג'טים הם מיני אפליקציות אשר ניתן למקם בכל מקום על שולחן העבודה או להצמיד לסרגל הצד, הם מציגים עבורנו אי מיילים חדשים, תמונות, חדשות ומזג אוויר. גוגל נותנת גישה לגלריה של גאדג'טים קיימים מאתר הבית שלה וגם מקדמת עידוד של מפתחים ליצור עבור פלטפורמת הגוגל דסקטופ, היא עושה זאת בעזרת פרסום של ערכת פיתוח תוכנה עבורם ומתחזקת בלוג עבור כל מי שרוצה לפתח עבור גוגל דסקטופ. ישנה מערכת אוטומטית שנקראת "Google Desktop Hall Of Fame" שם מפתחים יתקדמו על בסיס הצלחת האפליקציה שלהם.
רשימת תוצאות חיפוש: כותרת מטא מידע - תוצאות החיפוש יופיעו תחת המטא כותרת של הקובץ, בכך גוגל דסקטופ יוצרת חוויית שימוש טובה יותר שכן לרוב שמות הקובץ לאו דווקא מייצגים את תוכן המידע ואילו המטא כותרת (כאשר היא קיימת) קשורה באופן ישיר לתוכן אותו מכיל הקובץ.
ביקורת > אבטחת מידע

בפברואר 2007 נמצאו מספר פרצות אבטחת מידע בממשק גוגל דסקטופ על ידי עמית ארז מחברת Watchfire. הפרצות אפשרו לאדם עם כוונות זדוניות גישה קבועה מרחוק למידע של המחשב, וגרוע מכך, במקרים מסוימים, גם שליטה מלאה עליו. גוגל נאלצה לבצע שינויים ועדכונים בתוכנה על מנת לחסום את ליקויי האבטחה שהתגלו.
ביקורת > פרטיות

קבוצות רבות של שמירת הפרט וזכויות הפרט כגון ארגון Electronic Frontier Foundation בארצות הברית, הביעו דאגה שמידע אישי יכול להיות מועתק ממחשבים של משתמשים אל הרשת. גרסה 3 של גוגל דסקטופ הכילה בתוכה אופציות מסוימות והמדאיגה מבניהן, מאפשרת לבצע חיפוש של קבצים בין מחשבים שונים של המשתמש דרך הרשת. על מנת לבצע את הפעולה גוגל העתיקה את הקבצים של המשתמש לשרתיה דבר שעורר ביקורת רבה ושאלות בנוגע לפרטיות המידע של המשתמשים. היו חששות רבים לכך שהמידע יכול להיות זמין יותר ובעזרת צווי בית משפט וארגון EFF גובשה המלצה לא להשתמש בתוכנה. נוסף על כך אילו אשר מצוי במחשבם מידע רגיש לא כדאי שיפעילו את פונקציית השיתוף מרחוק שכן הם עלולים לעבור על הסכמי סודיות שחתמו עם מעסיקים וחוקי פרט מסיימים.
בעיות נוספות שעלו היו מהסכם הרישיון של התוכנה אשר המשתמש נאלץ לאשר, היו סעיפים בעיתים רבים הנוגעים לרמת הטמעת התוכנה במערכת המידע של המשתמש, כמו גם שינויים עתידיים במסגרת הסכם הרישיון שהלקוח אוטומטית מאשר אותן ללא היכולת לראות אותם מבעוד מועד.
הקונפליקט בין הצורך בפרטיות לבין הנוחות

אחת הטענות שחברת גוגל העלתה ביחס לפגיעת התוכנה בפרטיות, התייחסה לרצון של אנשים רבים לוותר על הפרטיות בעבור הנוחיות ובעבור תוצאות חיפוש טובות יותר. ד"ר אלעד שגב התייחס לאותו קונפליקט בין חופש המידע לזכות לפרטיות. לטענתו, התחלופה או האיזון בין השניים היא מוקד עיקרי בעבור חברת המידע. מצד אחד גישה טובה יותר למידע אונליין עשוי לספק הזדמנויות ויתרונות למבחר של שחקנים, אך מנגד היא עשויה להוות איום לפרטיות ומכאן גם לביטחון המורחב של האינדיבידואל.
הערות שוליים

↑  Segev, E. (2008). Search Engines and Power: A Politics of Online
גיבנניים

| גיבנניים |
| --- | --- |
 Uloborus plumipes (מבט מהצד)
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: גיבנניים
שם מדעי
 Uloboridae ‏טורל, 1869
תחום תפוצה


גיבנניים (שם מדעי: Uloboridae) היא משפחת עכבישים לא ארסיים. לעכבישים אלה חסרה בלוטת הארס, אותה איבדו בשלב אבולוציוני מאוחר. במקום זאת הם מרסקים את טרפם בעזרת יותר מ-140 מטרים של קור.
כל המינים במשפחה מייצרים קור צמרירי ומשונן. הם אינם מצפים את הקורים בדבק, והסיבים הדקים על הקורים שלהם מסייעים בלכידת הטרף. רשתותיהם של עכבישים אלה מעוטרות לעיתים קרובות בדוגמאות זיג-זג.
תפוצה

משפחה זו נפוצה כמעט בכל העולם.
רק שני מינים ידועים בצפון אירופה: Uloborus walckenaerius ו-Hyptiotes paradoxus. המין Uloborus glomosus קיים בחלקה הצפוני של אמריקה הצפונית.
סוגים

Ariston פיקארד-קיימברידג', 1896 (מרכז אמריקה)
Astavakra לטינן, 1967 (פיליפינים)
Conifaber אופל, 1982 (דרום אמריקה)
Daramulunia לטינן, 1967 (סמואה, פיג'י, ההברידים החדשים)
Hyptiotes ואלקניר, 1837 (פליארקטי)
Lubinella אופל, 1984 (גינאה החדשה)
Miagrammopes פיקארד-קיימברידג', 1870 (אמריקה, אוסטרליה)
Octonoba אופל, 1979 (רוסיה, מרכז אסיה עד יפן)
Orinomana סטראנד, 1934 (דרום אמריקה)
Philoponella מלו-לייטאו, 1917 (אפריקה, אמריקה, אסיה, אוסטרליה)
Polenecia לטינן, 1967 (מהים התיכון עד אזרבייג'ן)
Purumitra לטינן, 1967 (אוסטרליה, פיליפינים)
Siratoba אופל, 1979 (ארצות הברית, מקסיקו)
Sybota סימון, 1892 (דרום אמריקה)
Tangaroa לטינן, 1967 (אוקיאניה)
Uloborus להטרייל, 1806 (כלל עולמי)
Waitkera אופל, 1979 (ניו זילנד)
Zosis ואלקניר, 1842 (פאן טרופי)
הערות שוליים

↑  Jonathan A. Coddington & Herbert W. Levi (1991). "Systematics and evolution of spiders (Araneae)" (PDF). Annual Review of Ecology and Systematics. 22: 565–592. doi:10.1146/annurev.ecolsys.22.1.565. JSTOR 2097274. אורכב מ-המקור (PDF) ב-2012-04-02. נבדק ב-2015-02-04.
| --- | --- |
בקרת זהויות :  NLI: 987007560831805171  GND: 7696929-0
גונן בן יצחק

| --- | --- |

גונן בן יצחק בהפגנה בחיפה ברחבת האודיטוריום 26 בנובמבר 2020
 לידה:  3 במרץ 1971 (בן 53)
 מדינה:  ישראל 
 פעילות בולטת:  מחאה נגד מתווה הגז, המחאה נגד בנימין נתניהו
 ידוע בשל:  איש שב"כ, ממפעילי הנסיך הירוק
 השכלה:  אוניברסיטת בן-גוריון בנגב, המרכז הבינתחומי הרצליה, אוניברסיטת תל אביב
 עיסוק:  עורך דין
 מפלגה:  ארץ חדשה, תל"ם – תנועה לאומית ממלכתית
 
גונן בן יצחק (נולד ב-3 במרץ 1971) הוא עורך דין ופעיל חברתי ישראלי שלוקח חלק במחאות חברתיות נגד מתווה הגז ובמחאה נגד בנימין נתניהו, ממקימי תנועת קריים מיניסטר. בעברו היה רכז בשב"כ, ואחד ממפעיליו של מסעב חסן יוסף הידוע בכינוי "הנסיך הירוק".
ראשית חייו

בן יצחק נולד בשנת 1971 וגדל בנס ציונה. אביו הוא תת-אלוף במילואים עוזי בן יצחק, ואמו רונית, מורה למוזיקה. בשנת 1985 עברה המשפחה לארצות הברית לשנה במסגרת שירותו הצבאי של אביו.
גונן שירת בחיל הים, ולאחר שחרורו מצה"ל למד פסיכולוגיה באוניברסיטת בן-גוריון בנגב וסיים תואר ראשון. הוא היה רכז שבט ומרכז הנהגת דרום של תנועת הצופים.
עבודתו בשב"כ

בשנת 1996 גויס לשירות הביטחון הכללי לתפקיד קצין מודיעין במגזר הערבי באזור רמאללה, וקיבל את הכינוי "קפטן לואי". במסגרת תפקידו היה אמון בין היתר על גיוס והפעלת סוכנים וסיכול פיגועי טרור באזור.
בשנת 2002 מונה לממלא מקום רכז נפת רמאללה, ופיקד על אזור רמאללה במבצע חומת מגן. במסגרת תפקידו הפעיל סוכנים בקרב חברים בארגוני הטרור, שהידוע בהם הוא מסעב חסן יוסף שכונה "הנסיך הירוק". יוסף הוא בנו של אחד מראשי הנהגת חמאס, שייח' חסן יוסף ח'ליל, והיה מבכירי סוכני השב"כ בתוך תנועת החמאס. יחד עם "הנסיך הירוק" פעל למגר ולעצור את פעילותו הצבאית של חמאס הצבאי בגזרת רמאללה וכמו כן עמד מאחורי תפיסתו של שאדי סעאידה, המחבל שביצע את הפיגוע במחסום עין עריכ. בן יצחק היה מעורב במעצרו של מרואן ברגותי בשנת 2002. בן יצחק כתב את הפרק האחרון בספרו של מסעב חסן יוסף, "בן החמאס".
בן יצחק הועמד לדין משמעתי בחשד לעבירות כספים. השופט עודד מודריק פסק שבן יצחק לא נטל כסף לכיסו וש"במעשי הנאשם אין אפילו אבק של שחיתות", אך יש בהם כישלון אישי בפן המנהלי בביצוע תפקידו. בן יצחק ננזף נזיפה חמורה, פוטר מהשב"כ ונאסר עליו לעבוד במשך שנתיים במשרד הביטחון, משרד ראש הממשלה והמשרד לביטחון הפנים.
פעילות אזרחית

בשנת 2005 למד בן יצחק משפטים ומנהל עסקים במרכז הבינתחומי הרצליה. הוא סיים תואר שני במשפטים בהצטיינות מטעם אוניברסיטת תל אביב. הוא שותף במשרד עורכי הדין בן יצחק מטרסו ושות', העוסק בתחומי המשפט המסחרי.
בן יצחק שימש כיועץ מקצועי לסרט "בית לחם" ולעונה הראשונה של סדרת הטלוויזיה פאודה. בנובמבר 2022 הצטרף לצוות ערוץ דמוקרטTV.
פעילות אזרחית > פעילות חברתית

בשנת 2015 הצטרף בן יצחק למאבק נגד מתווה הגז, ואף נעצר במסגרת הפגנה נגד מתווה הגז שנערכה מול משרד הממשלה. ב-6 באוקטובר 2018 נעצר בבית שאן כשעצר את שיירת ראש הממשלה. בשנת 2019 היה מעורב בהפגנות נגד היועץ המשפטי לממשלה אביחי מנדלבליט. בן יצחק חבר בתנועת "ישראל יקרה לנו" שנאבקת ביוקר המחיה בישראל. בשנת 2020 הופיע ברשימת 100 האנשים המשפיעים בישראל של מגזין TheMarker.
בן יצחק הוא ממקימי תנועת "חוזה חדש" (התנועה ידועה בשמה: CRIME MINISTER) והיועץ המשפטי של התנועה. הוא היה מעורב בהפגנות מול בית ראש הממשלה בירושלים וברחבי הארץ. במסגרת המחאה ייצג מפגינים שנעצרו ומייעץ משפטית לארגוני המחאה השונים. ב-18 ביולי 2020 נעצר לאחר שנשכב מתחת למכת"זית במטרה למנוע את פגיעת סילוני המים במפגינים. בגין זאת הוגש נגדו ב-24 בנובמבר 2020 כתב אישום על התקהלות אסורה והפרעה לשוטר בעת מילוי תפקידו. הוא הורשע בסעיף הפרעה לשוטר בעת מילוי תפקידו וזוכה בסעיף התקהלות אסורה. במרץ 2024 ביטל השופט את הרשעתו והטיל עליו 500 שעות שירות לתועלת הציבור.
במרץ 2023 הגיש תלונה במשטרה נגד שרת ההסברה, גלית דיסטל-אטבריאן, בחשד לשוחד, משום שצייצה המלצה חמה על ערוץ "עכשיו 14".
בעקבות תביעת דיבה שהגיש נגדו בנימין נתניהו, הגיש בן יצחק תביעה שכנגד, נגד נתניהו, בנו יאיר ודוברו לשעבר טופז לוק.
פעילות אזרחית > פעילות פוליטית

בשנת 2019 הצטרף למפלגת "ארץ חדשה" בהנהגת אלדד יניב, שבסופו של דבר לא התמודדה בבחירות לכנסת.
ב-10 בינואר 2021, לקראת הבחירות לכנסת העשרים וארבע, הודיע על הצטרפותו למפלגת תל"ם – תנועה לאומית ממלכתית בראשות משה יעלון, שפרשה מהמרוץ ערב הגשת הרשימות.
חיים אישיים

בן יצחק נשוי, אב לארבעה ילדים ומתגורר במודיעין.
הערות שוליים

↑  ציון נאנוס, ‏סוכן השב"כ לשעבר: כך הפכתי לחברו של "הנסיך הירוק", באתר ‏מאקו‏, 16 במאי 2014
↑  אמיר בוחבוט, נעצר הפלשתיני שהרג 6 חיילים בעין-עריק, באתר nrg‏, 7 בספטמבר 2005
↑  ציוץ של גונן בן יצחק בטוויטר, 16 ביולי 2017
↑  איילה אור-אל, בני דודים לנשק, באתר ynet, 3 בספטמבר 2014
↑  "פאודה" מציאותית? מסתערבים אמתיים עונים
↑  דמוקרט VOD - דמוקרטTV, ‏2021-09-13
↑  דב גיל הר‏, בכיר לשעבר בשב"כ: "מתווה הגז - סכנה ביטחונית גדולה לישראל", באתר וואלה, 8 בנובמבר 2015
↑  גלעד מורג ורועי רובינשטיין, "קטר נכנס בי מאחורה": המפגין שתוקל מול שיירת נתניהו - איש שב"כ לשעבר, באתר ynet, 7 באוקטובר 2018
↑  יהל פרג', ‏העצורים בהפגנה בפתח תקווה מחו נגד השחיתות, אבל הנהלים לא נועדו עבורם, באתר דבר העובדים בארץ ישראל, 17 באוגוסט 2019
↑   ובמקום הראשון יאיר נתניהו (ואבא שלו) | 100 המשפיעים של ישראל - הדירוג המלא, באתר TheMarker‏, 1 בספטמבר 2020
↑  חוזה חדש, באתר "גיידסטאר ישראל"
↑  דניאל דולב, מאיה הורודניצאנו, יניר יגנה‏, לראשונה: הפרקליטות הגישה כתבי אישום נגד שני מפגינים נגד נתניהו, באתר וואלה, 24 בנובמבר 2020
↑  אברהם בלוך, ‏לאחר שנתלה על המכת"ז: פעיל המחאה גונן בן יצחק הורשע, באתר מעריב אונליין, 3 בספטמבר 2023
↑  גלעד כהן, נשכב מתחת למכת"זית: בוטלה הרשעתו של פעיל המחאה עו"ד גונן בן יצחק, באתר ynet, 31 במרץ 2024
↑  אנה ברסקי, ‏תלונה הוגשה במשטרה נגד השרה גלית דיסטל-אטבריאן - וזאת הסיבה, באתר מעריב אונליין, 7 במרץ 2023
↑  אורן פרסיקו, פעיל מחאה תובע את נתניהו: הציג מצג שקרי והסית נגדי, באתר העין השביעית, 6 באוגוסט 2024
↑  רכז שב"כ לשעבר גונן בן יצחק: "הסיפור של גנץ ובוגי לא יחזיק מעמד", באתר מעריב אונליין, 30 בדצמבר 2018
| --- | --- |
בקרת זהויות :  NLI: 987007408038805171  LCCN: no2015010830  VIAF: 313500759   WorldCat (עם VIAF): 313500759 
גונן בן יצחק ליד הפסל גיבור ישראל, אחד ממיצגי המחאה נגד בנימין נתניהו
גונן בן יצחק בהפגנה בחיפה 26 בנובמבר 2020, לקראת נאום.
גלדניים (פשפשים)

| גלדניים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פשפשאים
תת־סדרה:: פשפשים
משפחה:: גלדניים
שם מדעי
 Coreidae ‏לייך, 1815
הגִּלְדָּנִיִּים (Coreidae) היא משפחה גדולה של חרקים מתת-סדרת הפשפשים. ידועים כ-1800 מינים ב-250 סוגים אשר רובם המכריע צמחוניים. נפוצים בכל העולם אך רוב המינים מרוכזים באזורים טרופיים או סובטרופים. גודלם נע בין 7 ל-45 מ"מ, והם כוללים אחדים מהפשפשים הגדולים ביותר.
מינים בולטים בישראל (רשימה חלקית)

תת-משפחה Coreinae
שבט Coreini
גלדני אדום Haploprocta sulcicornis
גלדני קודר Enoplops scapha
גלדני מריתי Enoplops disciger
שבט Gonocerini
שבט Phyllomorphini
גלדני אלמוות-הכסף Phyllomorpha laciniata
שבט Prionotylini
תת-משפחה Pseudophloeinae
שבט Pseudophloeini
גלדרן הפרוסית

| --- | --- |

 
 היסטוריה
 הקמה:  הסכם אוטרכט
 תאריך:  1713
 פירוק:  סיפוח לצרפת המהפכנית
 תאריך:  1794
 ישות קודמת:  ספרד החדשה ארצות השפלה הספרדיות
 ישות יורשת:  צרפת הרפובליקה הצרפתית הראשונה
 
גלדרן הפרוסית או חלרה הפרוסית (בהולנדית: Pruisisch Gelre; בגרמנית: Preußisch Geldern) היה החלק של דוכסות חלרה שנשלטה על ידי ממלכת פרוסיה משנת 1713. בירתה הייתה גלדרן.
היסטוריה

הרובע העליון של דוכסות חלרה היה חלק מארצות השפלה הדרומיות שנשלטה על ידי ספרד עד סוף המאה ה-17. בהסכם אוטרכט משנת 1713 במהלך מלחמת הירושה הספרדית, הרובע העליון חולק בין הרפובליקה ההולנדית, אוסטריה ופרוסיה. מלבד גלדרן, ערים נוספות בדוכסות הפרוסית היו הורסט, ונריי ווירסן, שהאחרונה שבהן הייתה מובלעת מוקפת בדוכסות ייליך. גלדרן הפרוסית הייתה חלק מהחוג הרייני-וסטפאלי התחתון בתוך האימפריה הרומית הקדושה.
גלדרן הפרוסית נכבשה על ידי צרפת המהפכנית ב-1794 ולאחר מכן סופחה לאימפריה הצרפתית הראשונה כחלק ממחוז רור. לאחר מלחמות נפוליאון, האזורים המערביים הפכו לחלק מממלכת הולנד, בעוד שהאזורים המזרחיים, כמו גלדרן ווירזן, נהפכו לחלק מהמחוז הפרוסי החדש יוליך-קליבס-ברג. אזורים אלו, שהיו עד אז הולנדים לשונית ותרבותית, הפכו במהירות לגרמנים.